Document ID: 32004R0659

Kommissionens forordning (EF) nr. 659/2004
af 7. april 2004
om ændring af forordning (EØF) nr. 1859/82 for så vidt angår udvælgelsen af regnskabsførende bedrifter med henblik på bestemmelse af landbrugsbedrifternes indkomster
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab(1), særlig artikel 4, stk. 4, artikel 5, stk. 5, og artikel 6, stk. 2, og
ud fra følgende betragtninger:
(1) Ved Kommissionens forordning (EF) nr. 660/2004 af 7. april 2004 om ændring af bilaget til Rådets forordning nr. 79/65/EØF for så vidt angår listen over områder(2) er det enkelte område "Belgien" i nævnte bilag blevet opdelt i tre områder. Antallet af regnskabsførende bedrifter pr. område i Belgien bør derfor indsættes i bilag I til Kommissionens forordning (EØF) nr. 1859/82(3).
(2) Udviklingen med hensyn til dataoverførsel og kontrolprocedurer har gjort rapporten om gennemførelsen af planen for udvælgelse af de regnskabsførende bedrifter, der er omhandlet i artikel 6 i forordning (EØF) nr. 1859/82, overflødig. Artikel 6 i og bilag II til forordning (EØF) nr. 1859/82 bør derfor udgå.
(3) Forordning (EØF) nr. 1859/82 bør ændres i overensstemmelse hermed.
(4) De i denne forordning fastsatte foranstaltninger er i overensstemmelse med udtalelse fra Fællesskabskomitéen for Informationsnettet for Landøkonomisk Bogføring -
UDSTEDT FØLGENDE FORORDNING:
Artikel 1
I forordning (EØF) nr. 1859/82 foretages følgende ændringer:
1) Artikel 6 udgår.
2) Bilag I ændres som angivet i bilaget til nærværende forordning.
3) Bilag II udgår.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra regnskabsåret 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. april 2004.

Labels: 19
6